als_Latn dik_Latn ron_Latn
Beqaj: Testimi i nevojshëm, shëndetësia në situatë emergjence (Burimi: Shekulli, www.shekulli.com.al)
Beqaj: Testimi i nevojshëm, shëndetësia në situatë emergjence
Ministri i Shëndetësisë Ilir Beqaj, deklaroi sot nga Kuvendi se testi për personelin infermieror është i nevojshëm dhe do të kryhet brenda këtij viti. Ai theksoi se situata me burimet njerëzore në vend është një situatë emergjente, pasi shumë prej personelit mjekësor në vend nuk ka kreditet e duhura për të ushtruar profesionin e tyre:
“Ka një vendim të gjykatës që tha se. deri sa të shprehemi në themel për këtë proces nuk mund të vazhdojmë me testimin. Ne kemi në shëndetësi, me burimet njerëzore, një situatë me emergjencë kombëtare. 36 % e mjekëve, 28% e farmacistëve dhe 52% e mjekëve stomatologë, nuk i kanë marrë kreditit e duhura për këtë proces e nuk mund ta ushtrojnë profesionin e tyre”.
Ministri tha se ministria, qeveria dhe fakultetet duhet të merren më seriozisht, që deri në mes të prillit të shpallen programet dhe brenda 15 tetorit të mbarohet ky proces me sa më pak kosto. Beqaj tha se testimi është i domosdoshëm dhe se ai nuk do të prekë as pagat e personelit mjekësor, dhe as vendin e tyre të punës.
“Testimi është i domosdoshëm, dhe duhet të dini se tre gjëra nuk do të preken, marrëdhëniet e punës përfshirë dhe pagën. Nuk prekin as të drejtën e vijimit të ushtrimit të profesionit. Së dyti në fazë të parë, testimi ishte i përgjithshëm, në fazën e dytë do të bëhet testimi sipas profileve”, tha Beqaj.
26.02.2015
Burimi: Shekulli
als_Latn als_Latn als_Latn als_Latn als_Latn als_Latn unk als_Latn